Ivar Kull

Ivar Kull (25. november 1928 Tallinn – 28. juuni 1989 Viljandi) oli eesti loogik, matemaatik ja informaatik.

1948. aastal lõpetas ta kuldmedaliga Tartu 1. Keskkooli. 1953. aastal lõpetas Tartu Riikliku Ülikooli matemaatika-loodusteaduskonna matemaatikuna.

1958. aastal kaitses ta füüsika-matemaatikakandidaadi kraadi väitekirjaga "Kahekordsete summeeruvate ridade korrutamine" (juhendaja professor Gunnar Kangro).

1959. aastast oli ta vastloodud ülikooli arvutuskeskuse esimene juhataja.

Ta oli TRÜ dotsent, õpetas TRÜ-s programmeerimist ja matemaatilist loogikat. Uurimistöös tegeles loogiliste paradokside matemaatilise käsitlusega, matemaatilise planeerimise metoodikaga, inimese vaimse tegevuse modelleerimisega ja matemaatilise semiootikaga.

Ta oli Eesti Matemaatika Seltsi asutajaliige.

Ivar Kull on maetud Tartusse Vana-Jaani kalmistule.

Teosed
Ivar Kull. Reaalmuutuja funktsioonide teooria. Tartu: Tartu Riiklik Ülikool, 1962 (2. trükk 1963.)
Ivar Kull. Matemaatiline loogika. Tallinn: Eesti Riiklik Kirjastus, 1964
Ivar Kull. Arvutid ja programmeerimine. 1.  Tartu: Tartu Riiklik Ülikool, 1965
Ülo Kaasik, Ain Korjus, Ivar Kull. Programmeerimine Tallinn: Valgus, 1971
Ülo Kaasik, Ivar Kull. Programmeerimine ALGOLis. Tartu: Tartu Riiklik Ülikool, 1972

Viited

Eesti matemaatikud
Eesti loogikud
Hugo Treffneri Gümnaasiumi vilistlased
Tartu Ülikooli matemaatika-loodusteaduskonna vilistlased
Tartu Ülikooli õppejõud
Vana-Jaani kalmistule maetud
Sündinud 1928
Surnud 1989